## La Conselleria de Justícia indica que no ha rebut cap informe en el qual conste que s’ha vist trencada o compromesa la custòdia de les peces de convicció

*** Les peces de convicció que es trobaven en l’arxiu de Riba-roja van ser traslladades a la Ciutat de la Justícia de València**

La Conselleria de Justícia i Administració Pública, davant les notícies publicades en relació a la custòdia de les peces de convicció, comunica que no ha rebut cap informe que alerte sobre la ruptura de la cadena de custòdia de peces de convicció per part del Servici Comú Processal d’Assumptes Generals (SCAG) ni del Servici Comú d’Arxiu Territorial (SCAT), al capdavant del qual es troben dos lletrats de l’Administració de Justícia designats pel Ministeri de Justícia i amb competència per a conéixer sobre esta qüestió.

Les peces de convicció que es trobaven en els arxius de Riba-roja van ser traslladades a la Ciutat de la Justícia de València en compliment d’un acord del 20 novembre de 2024 de la Sala de Govern del Tribunal Superior de Justícia de la Comunitat Valenciana.

En la Ciutat de la Justícia de València es continua treballant en l’acomodació de les referides peces de convicció en les prestatgeries traslladades des de Riba-roja, davall la supervisió dels funcionaris de l’SCAG.

D’altra banda, cal assenyalar que la custòdia de la Ciutat de la Justícia de València, correspon a la Guàrdia Civil en virtut d’un conveni pel qual la Generalitat encomana al Ministeri de l’Interior (a través de la Direcció General de la Guàrdia Civil) la seguretat en els edificis de l’Administració de justícia a la Comunitat Valenciana i que va ser firmat el passat 5 de setembre de 2024.

Fecha: 24/02/2025